29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 333 της 22 Σεπτ./4 Οκτ.1990 (ΦΕΚ Α΄134) Παροχή πληροφοριών για την παραγωγή και αξία αλιευμάτων των επαγγελαμτικών αλιευτικών σκαφών. Έχοντας υπόψη: 1.Τη διάταξη του άρθρ. 4 του Νόμ. 1338/1983 «Εφαρμογή του κοινοτικού δικαίου» (Α΄ 34) όπως αντικαταστάθηκε από το άρθρ. 6 του Νόμ. 1440/1984 «Συμμετοχή της Ελλάδος στο Κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος» Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α΄ 70) και τροποποιήθηκε από το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (Α΄ 101). 2.α)Τον Κανονισμό (ΕΟΚ) αριθ. 3796/81 του Συμβουλίου της 29ης Δεκ. 1981 «περί κοινής οργανώσεως αγοράς στον τομέα των προϊόντων της αλιείας» (Ε.Ε. αριθ. L. 379 της 31.12.81 σελ. 1). β)Τον Κανονισμό (ΕΟΚ) αριθ. 3191/82 της Επιτροπής της 29ης Νοεμ. 1982 «περί θεσπίσεως λεπτομερών κανόνων για την εφαρμογή του συστήματος τιμών αναγωγής στα προϊόντα αλιείας» (Ε.Ε. αριθ. L. 338 της 30.11.82 σελ. 13). γ)Τον Κανονισμό (ΕΟΚ) αριθ. 3321/82 της Επιτροπής της 9ης Δεκ. 1982 «που καθορίζει τις λεπτομέρειες εφαρμογής σχετικά με τη χορήγηση πριματοδότησης για ορισμένα προϊόντα αλιείας» (Ε.Ε. αριθ. L 351 της 11.12.89 σελ. 20). δ)Τον Κανονισμό (ΕΟΚ) αριθ. 1501/83 της Επιτροπής της 9ης Ιουν. 1983 «περί διαθέσεως ορισμένων προϊόντων της αλιείας για τα οποία έχουν ληφθεί μέτρα ρυθμίσεως της αγοράς» (Ε.Ε. αριθ. Λ 152 της 10.6.83 σελ. 22). ε)Τον Κανονισμό (ΕΟΚ) αριθ. 3598/83 της Επιτροπής της 20ης Δεκ. 1983 σχετικά με την ανακοίνωση των τιμών που διαπιστώνονται και στην κατάρτιση του καταλόγου των αντιπροσωπευτικών αγορών και λιμένων για τα προϊόντα αλιείας» (Ε.Ε.αριθ. L 357 της 21.12.83 σελ. 17). στ)Τον Κανονισμό (ΕΟΚ) αριθ. 314/86 της Επιτροπής της 11ης Φεβρ. 1986 «για τον καθορισμό των λεπτομερειών εφαρμογής σχετικά με τη χορήγηση πριμοδότησης αποθεματοποίησης για ορισμένα προϊόντα αλιείας» (Ε.Ε. αριθ. L 39 της 14.2.86 σελ. 8). ζ)Τον Κανονισμό (ΕΟΚ) αριθ. 4176/86 της Επιτροπής της 28ης Δεκ. 1986 «για τον καθορισμό  των λεπτομερειών εφαρμογής σχετικά με τη χορήγηση ενίσχυσης κατ’ αποκοπή για ορισμένα αλιευτικά προϊόντα» (Ε.Ε. αριθ. L 367 της 31.12.88 σελ. 63) και η)Τον Κανονισμό (ΕΟΚ) αριθ. 2415/89 της 3ης Αυγ. 1989 «για τον καθορισμό των λεπτομερειών εφαρμογής σχετικά με τη χορήγηση ενίσχυσης στην ιδιωτική αποθεματοποίηση για ορισμένα προϊόντα αλιείας» (Ε.Ε. αριθ. L 228 της 5.8.89 σελ. 10). 3.Την υπ’ αριθ. Υ .1073/10.5.1990 κοινή απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας» (Β΄ 312) όπως συμπληρώθηκε από την υπ’ αριθ. Υ 1134/2.7.1990 «Συμπλήρωση κοινής απόφασης του Πρωθυπουργού και του Υπουργού Εθνικής Οικονομίας» (Β΄474). 4.Την αριθ. Υ . 1140/1051173/1390/0001/ΦΕΚ Β΄ 420 της 10.7.90 κοινής απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών Π. Δελημήτσο». 5.Την 421/1990 γνωμοδότηση του Συμβουλίου της Επικρατείας μετά από πρόταση των Υφυπουργών Εθνικής Οικονομίας και Οικονομικών και του Υπουργού Γεωργίας, αποφασίζουμε: Σκοπός Άρθρ.1.-Με το παρόν δ/γμα θεσπίζονται, σε εκτέλεση των πιο πάνω Κανονισμών (ΕΟΚ), μέτρα για την παροχή πληροφοριών σχετικών με την παραγωγή και αξία των νωπών, των διατηρημένων με απλή ψύξη ή των κατεψυγμένων αλιευμάτων, τα οποία εκφορτώνονται σε λιμάνια της ημεδαπής ή αλλοδαπής, από επαγγελματικά αλιευτικά σκάφη που είναι εγκεκριμένα στα Ελληνικά Νηολόγια, επίσης με την παραγωγή και αξία αλιευμάτων που μεταφορτώνονται από επαγγελματικά αλιευτικά σκάφη, που είναι εγγεγραμμένα στα Ελληνικά Νηολόγια, σε σκάφη μεταφοράς οποιασδήποτε εθνικότητος και εκφορτώνονται σε λιμάνια της ημεδαπής ή αλλοδαπής. Υπόχρεοι για πληροφορίες Άρθρ.2.-Υπόχρεοι για την παροχή πληροφοριών του άρθρ. 1 του παρόντος δ/τος είναι οι πλοιοκτήτες των αλιευτικών σκαφών επί φυσικών προσώπων ή οι νόμιμοι εκπρόσωποι επί νομικών προσώπων. (Αντί για τη σελ. 270,07(α) Σελ. 270,07(β) Τεύχος 1185-Σελ.65 Προστασία Αλιείας 13.Ζ.γ.29 Κυρώσεις Άρθρ.3.-1.Οι παραβάτες των διατάξεων του άρθρ. 2 του παρόντος Π.Δ/τος τιμωρούνται: α)Με πρόστιμο από 5.000 έως 10.000 δραχμ. στην περίπτωση αλιευτικών σκαφών ολικού μήκους μικροτέρου των 10 μέτρων και από 10.001 έως 50.000 δραχμ. στην περίπτωση αλιευτικών σκαφών ολικού μήκους πάνω από 10 μέτρα, για την μη παροχή πληροφοριών ή την παροχή ελλειπών ή ανακριβών πληροφοριών. β)Με αφαίρεση της άδειας αλιείας του σκάφους για χρονική περίοδο από 10 έως 60 ημέρες, εάν ο υπόχρεος, μέσα σε προθεσμία δύο μηνών από τη νόμιμη επίδοση της απόφασης επιβολής του προστίμου της προηγούμενης περίπτ. (α) δεν συμμορφωθεί προς την κατά το ανωτέρω άρθρ. 2 υποχρέωσή του για την παροχή πληροφοριών. 2.Τα πρόστιμα της προηγούμενης παρ. 1 επιβάλλονται με απόφαση του Νομάρχη της περιοχής της έδρας της αλιευτικής επιχείρησης, μετά από  εισήγηση των αρμόδιων για θέματα αλιείας υπηρεσιών του νομού και καταβάλλονται ως οίκοθεν έσοδα του Δημοσίου στις Δημόσιες Οικονομικές Υπηρεσίες (ΔΟΥ). Οι παραβάτες υποχρεούνται να καταθέσουν αμέσως το αποδεικτικό πληρωμής του προστίμου στην οικεία υπηρεσία της Νομαρχίας. 3.Εάν δεν καταβληθούν από τους υποχρέους τα επιβληθέντα πρόστιμα του παρόντος εντός προθεσμίας δύο μηνών από τη νόμιμη επίδοση της απόφασης επιβολής τους, τα πρόστιμα αυτά βεβαιώνονται από την ίδια Αρχή που τα επέβαλε και εισπράττονται κατά τις διατάξεις του ΚΕΔΕ από τη ΔΟΥ της κατοικίας τους, εφόσον πρόκειται για φυσικά πρόσωπα, και από την αρμόδια για τη φορολογία τους ΔΟΥ , εφόσον πρόκειται για νομικά πρόσωπα. Άρθρ.4.-Με αποφάσεις του Υπουργού Γεωργίας ορίζονται οι αρμόδιες υπηρεσίες προς τις οποίες θα παρέχονται οι πληροφορίες του παρόντος δ/τος και καθορίζονται η διαδικασία, ο τύπος παροχής των πληροφοριών και κάθε άλλη αναγκαία λεπτομέρεια εφαρμογής του παρόντος δ/τος. Σελ. 270,08(β) Τεύχος 1185-Σελ.66